b'\n_START_ARTICLE_\nBoris Dru\xc8\x9b\xc4\x83\n_START_SECTION_\nConcep\xc8\x9bia literar-artistic\xc4\x83, activitatea scriitoriceasc\xc4\x83\n_START_PARAGRAPH_\nConsider\xc4\x83 c\xc4\x83 anii de studen\xc8\x9bie au fost cei mai neinteresan\xc8\x9bi \xc8\x99i tri\xc8\x99ti din tinere\xc8\x9bea lui, din cauza colectivului birocratic \xc8\x99i al disciplinelor \xc3\xaendoctrinate cu ideologia comunist\xc4\x83. Actualmente locuie\xc8\x99te la Chi\xc8\x99inau unde profeseaz\xc4\x83 avocatura. A \xc3\xaenceput a publica proz\xc4\x83 din 1981, iar din 1993 este Membru al Uniunii Scriitorilor din Moldova. Autor a 19 c\xc4\x83r\xc8\x9bi de proz\xc4\x83, poezie \xc8\x99i teatru, peste 20 de lucr\xc4\x83ri muzicale puse pe muzic\xc4\x83, versurile \xc8\x99i \xc3\xaenterpretare proprie (vezi re\xc8\x9beaua de socializare  youtube.com). Public\xc4\x83 romane, povestiri, nuvele, poezii, pamflete politice (vezi re\xc8\x9belele de socializare:  agonia.ro; https://borisdruta.wordpress.com/). Nu a fost membrul partidului comunist, nu a avut \xc8\x99i nu are apartenen\xc8\x9b\xc4\x83 la vreo forma\xc8\x9bie politic\xc4\x83. A contribuit activ la distrugerea ideologiei comuniste, manifest\xc3\xa2ndu-\xc8\x99i activitatea la crearea unei mentalit\xc4\x83\xc8\x9bi democratice, de tip european. Aceste idei le-a promovat \xc8\x99i \xc3\xaen publica\xc8\x9biile sale. Din anul 1990 este Membrul Uniunii ziari\xc8\x99tilor din R. M. Copiii lui sunt:Daniela,Victor,Nelly,Veronica, Radu, Petric\xc4\x83-Elena (gemeni), Sorin, Nicoletta, Valeria-Patricia._NEWLINE_Fiind preocupat de istoria Basarabiei a abordat istoria localit\xc4\x83\xc8\x9bii de ba\xc8\x99tin\xc4\x83 \xc8\x99i a celor din raionul Telene\xc8\x99ti, \xc3\xaen spe\xc8\x9b\xc4\x83 \xc3\xaen romanul \xe2\x80\x9eCopiii serenadelor\xe2\x80\x9d._NEWLINE_Fiind par\xc8\x9bial evreu din na\xc8\x99tere a consacrat pagini inspirate istoriei \xc8\x99i personalit\xc4\x83\xc8\x9bilor evreie\xc8\x99ti de pretutindeni, dar mai ales evreilor basarabeni. A fost organizatorul unui simpozion la Chi\xc8\x99in\xc4\x83u cu partciparea unor istorici, litera\xc8\x9bi din Israel, ude s-a desb\xc4\x83tut problema holocaust-ului \xc3\xaen Basarabia. Materialele acestui simpozion pot fi g\xc4\x83site \xc3\xaen cartea \xe2\x80\x9e Flori de dor pentru \xc8\x98alom\xe2\x80\x9d._NEWLINE_A dat o biografie veridic\xc4\x83, bazat\xc4\x83 pe documente din arhiv\xc4\x83 a lui Grigore Kotovskii. A dat de asemenea o analiz\xc4\x83 critic\xc4\x83 a operei poetului rus Alexandr Pu\xc8\x99kin \xc3\xaen  chestiunea moldovenilor \xc8\x99i a popula\xc8\x9biei Basarabiei, care a suscitat polemici.'